Sverrismót í knattspyrnu um þarnæstu helgi Sverrismótið í knattspyrnu verður haldið á Sverrisvelli á Hvanneyri sunnudaginn 22. september og hefjast leikar stundvíslega kl. 10 . Mótinu hafði fyrr í sumar verið frestað . Mótið er haldið árlega til minningar um Sverri Heiðar Júlíusson knattspyrnuþjálfara og Hvanneyring . Keppnisfyrirkomulag er þannig að fimm leikmenn eru inn á í einu í hvoru liði . Spilaðir verða 2 x 7 mínútna leikir og verður leikhlé í u.þ.b. eina mínútu . Leikið verður á þremur völlum . Í tilkynningu vegna mótsins segir að almennar knattspyrnureglur verði viðhafðar , nema sú breyting gerð að þegar annað liðið kemst tveimur mörkum yfir verður það lið manni færri og fækkar í liðinu eftir því sem munurinn eykst , eða jafnast aftur eftir atvikum . Skipt verður í eftirfarandi aldursflokka , miðað við fæðingarár : 9 ára og yngri , 10 - 14 ára og 15 ára og eldri . Innheimt verður keppnisgjald 500 krónur fyrir hvern leikmann . Skráning fer fram á netfangið : allakr89@gmail.com og er skráningarfrestur til kl. 23:59 miðvikudagskvöldið 18. september . Tilgreindur skal fjöldi leikmanna í liði við skráningu . Einnig geta einstaklingar mætt og skráð sig á staðnum og þá verður þeim bætt í einhver lið . „ Við hvetjum öll lið til að mæta í skemmtilegum búningum því veitt verða verðlaun fyrir flottustu búningana . Ef veðurspá er slæm skal hafa í huga að mótið gæti orðið blásið af . Endilega komið og takið þátt í skemmtilegu fótboltamóti , “ segir í tilkynningu frá Umf. Íslendingi , og vonast stjórn og íþróttanefnd félagins eftir góðri þátttöku í mótinu .